钦定古今图书集成/明伦汇编/闺媛典/第039卷 > 《宋氏五女》王建
## 钦定古今图书集成/明伦汇编/闺媛典/第039卷 > 《宋氏五女》王建

贝州宋处士若〈一作“廷。” 〉《芬五女》，若华若昭，若伦，若宪，若茵。

五女誓终养，贞孝内自持。兔丝自萦纡，不上青松枝。
晨昏在亲旁，闲则读书诗。自得圣人心，不因儒者资。
少年绝音华，贵绝父母词。素钗垂两髦，短窄古时衣。
行成闻四方，征诏环珮随。同时入皇宫，联影步玉墀。
乡中尚其风，重为修茅茨。圣朝有良史，将此为女师。